সীয়িং রেড (ডেক্সটার)
ডেক্সটার নির্মাতার শিশু শিল্পীদের নাটকটির অন্ধকার অধ্যায় থেকে দূরে রাখতে সচেষ্ট ছিলেন। তাই সহকারী প্রযোজক ড্যানিয়েল কেরন শিশু ডেক্সটার চরিত্রে অভিনয় করা শিশুর মাকে বারণ করে দেন, যেন তার সন্তানকে জানানো না হয় সে কোন চরিত্রে অভিনয় করছে। এরিক কিং বলেন, রক্তের মাঝে বসে একটি বাচ্চা কাঁদছে পুরোটা অভিনয় এবং মিথ্যে হলেও তা অত্যন্ত অস্বস্তিকর দৃশ্য ছিল। চিত্রগ্রাহক রোমিও টাইট্রন ক্যামেরার শাটল এঙ্গেল শক্ত করে দৃশ্যটি ধারণ করেন, যেন তাতে স্মৃতির আমেজ সম্পূর্ণরূপে আসে। সিরিজের পরিচালক কিথ গরডন এই ফ্ল্যাশব্যাক দৃশ্যগুলোকে "অভাবনীয়" বলেন এবং তিনি মনে করেন দৃশ্যগুলো অনেকটাই "স্ট্যানলি কুবরিকের চলচ্চিত্রের মতো" ছিল।
লিওনার্দো ডিক্যাপ্রিও অভিনীত চলচ্চিত্রের তালিকা
২০০২ সালে ডিক্যাপ্রিও টম হ্যাঙ্কসের সাথে স্টিভেন স্পিলবার্গ পরিচালিত ক্রাইম-ড্রামা চলচ্চিত্র "ক্যাচ মি ইফ ইউ ক্যান" এবং মার্টিন স্কোরসেজি পরিচালিত ঐতিহাসিক ড্রামা "গ্যাংস অফ নিউ ইয়র্ক"-এ অভিনয় করেন। ২০০৪ সালে তিনি নিজের প্রযোজনা সংস্থা "অ্যাপিয়েন ওয়ে প্রডাকশনস" চালু করেন। তার পরবর্তী দুই চলচ্চিত্র হল স্কোরসেজি পরিচালিত হাওয়ার্ড হিউজের জীবনীভিত্তিক "দ্য অ্যাভিয়েটর" (২০০৪) এবং অপরাধ-নাট্যধর্মী "দ্য ডিপার্টেড" (২০০৬)। তার হাউয়ার্ড হিউজ চরিত্রের জন্য তিনি শ্রেষ্ঠ অভিনেতার জন্য গোল্ডেন গ্লোব পুরস্কার - মোশন পিকচার ড্রামা লাভ করেন এবং প্রথমবারের মত শ্রেষ্ঠ অভিনেতার জন্য একাডেমি পুরস্কার-এর মনোনয়ন লাভ করেন।